**Br: 10101-01/21-1298/2**

**Podgorica, 12. april 2021. godine**

**S E K T O R S K A A N A L I Z A
za utvrđivanje predloga prioritetnih oblasti od javnog interesa i potrebnih sredstava
za finansiranje projekata i programa nevladinih organizacija
iz Budžeta Crne Gore u 2021. godini**

|  |
| --- |
| **Sektorska analiza se sačinjava na osnovu strateških i planskih dokumenata odnosno propisa u odgovarajućoj oblasti od javnog interesa uz konsultacije sa zainteresovanim nevladinim organizacijama, i predstavlja osnov za utvrđivanje prioritetnih oblasti i potrebnih sredstava za finansiranje projekata i programa nevladinih organizacija iz državnog budžeta u narednoj godini, u skladu sa Zakonom o nevladinim organizacijama. Sektorska analiza se priprema u tekućoj za narednu kalendarsku godinu radi blagovremenog planiranja visine sredstava koja će biti opredijeljena na pozicijama ministarstava nadležnih za oblasti koje Vlada utvrdi kao prioritetne za finansiranje projekata i programa nevladinih organizacija. Analiza će poslužiti i za pripremu javnih konkursa za raspodjelu sredstava za finansiranje projekata i programa nevladinih organizacija u oblasti koja će biti utvrđena kao prioritetna.** |

1. **OBLASTI OD JAVNOG INTERESA U KOJIMA SE PLANIRA FINANSIJSKA PODRŠKA ZA PROJEKTE I PROGRAME NVO**
	1. Navesti u kojim oblastima od javnog interesa (iz člana 32 Zakona o NVO) iz nadležnosti ministarstva planirate finansijsku podršku iz budžeta za projekte i programe NVO:

|  |  |  |  |  |  |
| --- | --- | --- | --- | --- | --- |
|  | socijalna i zdravstvena zaštita |  | razvoj civilnog društva i volonterizma |  | zaštita životne sredine |
|  | smanjenje siromaštva |  | evroatlantske i evropske integracije Crne Gore |  | poljoprivreda i ruralni razvoj |
|  | zaštita lica sa invaliditetom | **√** | **institucionalno i vaninstitucionalno obrazovanje** |  | održivi razvoj |
|  | društvena briga o djeci i mladima |  | nauka |  | zaštita potrošača |
|  | pomoć starijim licima |  | umjetnost |  | rodna ravnopravnost |
|  | zaštita i promovisanje ljudskih i manjinskih prava |  | kultura |  | borba protiv korupcije i organizovanog kriminala |
|  | vladavina prava |  | tehnička kultura |  | borba protiv bolesti zavisnosti |
|  | druge oblasti od javnog interesa utvrđene posebnim zakonom (navesti koje): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

1. **PRIORITETNI PROBLEMI I POTREBE KOJE TREBA RIJEŠITI U 2021. GODINI FINANSIRANJEM PROJEKATA I PROGRAMA NVO**
	1. Navesti prioritetne probleme u oblasti(ma) iz nadležnosti ministarstva koji se planiraju rješavati finansiranjem projekata i programa nevladinih organizacija. Opis problema obrazložiti koristeći konkretne mjerljive pokazatelje trenutnog stanja i željenog stanja odnosno rješenja, navodeći izvor u kojem su takvi podaci dostupni. Pokazatelji mogu biti informacije iz uporednih analiza, izvještaja, rezultata istraživanja, studija, i drugi dostupni statistički podaci.

|  |
| --- |
| Opis problema: |
| Obrazovno-vaspitni sistem neophodno je konstantno unapređivati i usavršavati u cilju obezbjeđivanja boljeg kvaliteta. U nastojanju Crne Gore da bude konkurentno društvo i prati savremene društvene, ekonomske, političke i kulturne tokove, neophodno je osmisliti školu u kojoj se blagovremeno prepoznaju, identifikuju i razvijaju stvaralački potencijali darovite djece. Daroviti učenici imaju potencijal da, kada odrastu, budu predvodnici ili lideri, da pokreću i ubrzavaju razvoj u različitim oblastima društva. U eri ubrzane globalizacije potrebno je kontinuirano raditi na razvoju i podržavanju darovite djece i mladih.Jedan od glavnih zadataka crnogorskog društva je da prepozna darovite učenike i da ulaže u njihov razvoj. Na taj način ulaže u razvoj države u cjelini. Cilj je pružiti šansu svakom djetetu da razvije svoje mogućnosti i sposobnosti u punom potencijalu. Podrška koju škola pruža darovitim učenicima, ogleda se u pojedinačnim primjerima angažovanja nastavnika koji ulažu značajne napore za podsticanje razvoja svih potencijala darovitosti kod učenika.Talentovani pojedinci u svakoj su ljudskoj zajednici heterogena grupa koja pokazuje visoke natprosječne opšte ili specifične sposobnosti. Društva koja žele da se razvijaju i modernizuju, stvaraju uslove i kreiraju pogodan ambijent u kojem se njeguju i razvijaju najtalentovaniji pojedinci. Razvijene zemlje svijeta prepoznaju talentovane učenike kao važan resurs za opšti napredak i koriste se njime da se pripreme za izazove savremenog društva. Iskustva tih zemalja ukazuju na različite pristupe u obrazovnim sistemima kada su u pitanju talentovani učenici.Važno pitanje koje se može postaviti je na koji način proces učenja prilagoditi potrebama darovitih učenika. Naime, nastavu treba organizovati tako da uvažava u dovoljnoj mjeri mentalni uzrast darovite djece, postavlja pred njih zahtjeve višeg nivoa složenosti kojima bi angažovali više misaone procese i razvijali svoj potencijal. Neuvažavanje potreba darovitih učenika dovodi do opadanja motivacije za rad, lošeg školskog uspjeha i problema u ponašanju i disciplini. U našim školama daroviti učenici imaju mogućnost da pohađaju dodatnu nastavu iz različitih predmeta. Međutim, evaluacija ovog vida nastave pokazuje da se u dodatnoj nastavi učenicima ne pruža izazov u smislu proširivanja i produbljivanja znanja, već da uče iste sadržaje na istom nivou složenosti kao i redovnoj nastavi.Jedan od izazova koji je prepoznat jeste nepostojanje baze podataka za praćenje talentovanih učenika, a gdje su već napravljeni značajni pomaci u tehničkom dijelu. Neophodno je obezbijediti praćenje ovih učenika tokom godina školovanja kako bi se sa jedne strane pratio njihov razvoj, a sa druge strane bio bolji pristup ovim učenicima od strane nastavnika. Izvještaji eksterne evaluacije škola Zavoda za školstvo ukazuju na to da nema sistemskog pristupa u radu sa darovitim učenicima. Načini identifikacije darovitih (postupci procjenjivanja) u školama nijesu definisani u dovoljnoj mjeri kako bi se unaprijedio njihov rad. Rad sa darovitim učenicima se sprovodi sporadično, najčešće prije takmičenja, te je neophodna veća posvećenost kako nastavnog kadra tako i civilnog sektora. Škole imaju mogućnost da svojim učenicima organizuju sljedeće vidove podrške: organizacija redovne nastave u skladu sa individualnim potrebama i mogućnostima učenika, izborni predmeti, fakultativna nastava, dodatna nastava i sekcije slobodnih aktivnosti. U našim školama daroviti učenici imaju mogućnost da pohađaju dodatnu nastavu iz različitih predmeta. Međutim, evaluacija ovog vida nastave pokazuje da se u dodatnoj nastavi učenicima ne pruža izazov u smislu proširivanja i produbljivanja znanja, već da uče iste sadržaje na istom nivou složenosti kao u redovnoj nastavi (ZZŠ, 2013)Kroz primjenu metodologije za eksternu evaluaciju vaspitno-obrazovnog rada došlo se do podatka da je najslabije procijenjeni indikator: Podrška nadarenim učenicima(uspješno 55,88%, zadovoljava 38,24% i ne zadovoljava 5,88%) i Vannastavne aktivnosti(uspješno 64,71%, zadovoljava 32,35% i ne zadovoljava 2,94%).Saradnjom sa nevladinim organizacijama nastoji se, unaprijediti kvalitet rada sa darovitom djecom. U okviru dodatne nastave i slobodnih aktivnosti, a tiče se podrške darovitim učenicima, još uvijek je neodgovarajući sistem procjene, identifikacije, podrške i praćenja darovitih učenika kao i nedovoljan broj vaninstitucionalnih individualiziranih obrazovnih programa podrške darovitim učenicima, nedovoljan broj obuka i mentorskog rada za nastavnike o radu sa darovitim učenicima, nedovoljan broj kreativnih programa i metoda rada koji podstiču saradnju darovitih učenika, nastavnika, roditelja i lokalne zajednice itd. Projekti i programi nevladinih organizacija koji bi unaprijedili stanje u ovoj oblasti, kroz obuke, pomoć pri organizovanju takmičenja, ljetnjih i zimskih kampova, sajmova, muzičkih i likovnih festivala, radionica za darovite kao i uključivanje u istraživačke i razvojne projetke, seminare uticali bi na bolje rezultate na polju unapređenja rada sa darovitom djecom.Osim toga, motivacija roditelja da se uključe u konkretne aktivnosti koje se odnose na zajedničke akcije rada sa darovitim učenicima, organizovanje posjeta raznim institucijama su inicirane pojedinačnim akcijama. Saradnja sa udruženjima roditelja kroz kreativne sadržaje prepoznaje se kao potreba u brojnim školama.U Godišnjim izvještajima Zavoda za školstvo o kvalitetu rada obrazovno-vaspitnih ustanova, prepoznato je:  -Postignuća učenika na školskom takmičenju i postignuća na višim nivoima takmiĉenja procijenjena su kao zadovoljavajuća u 10% škola; - Najbolje procijenjeni indikator je vaspitna postignuća- veoma uspješno 45% i uspješno 55%, a najslabije indikator postignuća učenika na školskom takmičenju- uspješno 64% i zadovoljava 36%. - U znatnom broju škola nedovoljno se radi na razvijanju untrašnje motivacije učenika za učešće na višim nivoima takmičenja. Relativno mali broj učenika je uključen u dodatnu nastavu, rad sekcija i vannastavnih aktivnosti, posebno u prirodnoj grupi predmeta;  -U pojedinim školama školska takmičenja su organizovana za manji broj nastavnih predmeta, a u većini škola su dominantna takmičenja iz oblasti sporta. Plasman učenika za više nivoe takmičenja je dosta skroman; - Rezultati pojedinih anketa pokazuju da učenici i roditelji nijesu sasvim zadovoljni kad je u pitanju uređenje i održavanje školskog prostora u nekim školama, kao i da promocija i uloga škole u zajednici nije na zadovoljavajućem nivou,-Dodatna nastava realizuje se, u manjem broju škola, kao priprema učenika za takmičenje.  Školska takmičenja se ne organizuju iz svih predmeta.  U nekim školama nedostaju analize stručnih organa o rezultatima podrške koju škola nudi učenicima, kao ni o rezultatima vannastavnih aktivnosti. -U određenom broju škola roditelji smatraju da saradnja porodice i škole nije na potrebnom nivou. Neke škole ne organizuje savjetovanja za roditelje, edukativne radionice, tribine i slične oblike komunikacije o aktuelnim pitanjima, već preko individualnih razgovora, roditeljskih sastanaka i Savjeta roditelja podstiču roditelje na saradnju.Istraživanje koje je sproveo Zavod za školstvo pokazuje da su u školama sekcije polovično zastupljene. Kvizovi (takmičenja u znanju), kulturno-zabavne manifestacije i tribine (savjetovanja za djecu i mlade) su oblici podrške učenicima za koje se može reći da su u visokoj mjeri zapostavljene. |
| Podaci (analize, studije, statistički izvještaji, itd.) koji pojašnjavaju navedeni problem | Izvor(i) podataka |
| Izvještaji o radu Ministarstva prosvjete.-Godišnji izvještaj o kvalitetu rada obrazovno-vaspitnih ustanova za 2016., 2017., 2018., 2019. i 2020. godinu, Zavod za školstvo-Istraživanje: Položaj učenika/ca u školi, Naša škola, Zavod za školstvo, Podgorica 2012. | [www.mps.gov.me](http://www.mps.gov.me)[www.zzs.gov.me](http://www.zzs.gov.me)  |

* 1. Navesti ključne strateško-planske dokumente odnosno propise koji prepoznaju važnost problema identifikovanih pod tačkom 2.1., kao i specifične mjere/djelove tih dokumenata koji su u vezi sa identifikovanim problemima.

|  |  |
| --- | --- |
| Naziv strateškog/planskog dokumenta/propisa | Naziv poglavlja/ mjere/ aktivnosti |
| Program za razvoj i podršku talentovanim učenicima 2020-2022. godine  | Specifični ciljevi Programa su:unaprijediti podršku i praćenje rada s talentovanim učenicima i poboljšati sistem evidentiranja talentovanih učenika i njihovih mentora; unaprijediti profesionalne kompetencije nastavnika za rad sa talentovanim učenicima; obogaćivanje kurikuluma u cilju podsticanja talenata i poboljšanje informatičke infrastrukture; unaprijediti sistem takmičenja organizovanjem njihovog većeg broja i primjenom viših oblika provjera znanja i vještina;- organizovati praktične provjere znanja u laboratorijama, usmene provjere i td.,- organizovati pripreme i učešće takmičara na međunarodnim takmičenjima u znanju i vještinama.- organizovati takmičenja iz pojednih oblasti.obezbijediti dodatnu literaturu za talentovane učenike<unaprijediti mehanizme interne i eksterne evaluacije rada s talentovanim učenicima. nastaviti sa tradicionalnim programima podrške za potencijano darovite i darovite učenike: takmičenja, nagrade, stipendije, istraživački kampovi, međunarodne olimpijade, studijske posjete naučnim centrima, stručnim i kulturnim institucijama, sajmovima i manifestacijama. |

* 1. Obrazložiiti na koji način nevladine organizacije mogu doprinijeti rješavanju problema identifikovanih pod tačkom 2.1., koje aktivnosti su prihvatljive za postizanje željenog rezultata, kako se planira praćenje i vrednovanje doprinosa rješavanju pomenutih problema. Navesti konkretne mjerljive pokazatelje/indikatore za praćenje doprinosa nevladinih organizacija rješavanju identifikovanih problema i izvore verifikacije učinjenog.

|  |  |  |
| --- | --- | --- |
| Opis načina doprinosa nevladinih organizacija u rješavanju problema | Konkretni mjerljivi pokazatelji doprinosa nevladinih organizacija | Izvor(i) podataka |
| Realizovanjem projekata i programa nevladinih organizacija u saradnji sa školama kroz aktivnosti po različitim oblastima, kao što su: dadatna nastava, sekcije, slobodne aktivnosti,organizacija festivala, manifestacija, takmičenja, promotivnih aktivnosti, očekuje se kreativniji, inovativniji i funkcionalniji rad i bolja postignuća učenika. Razvojni i istraživački projekti koje bi nastavnici realizovali sa učenicima treba da utiču na njihovu motivaciju za rad i praktična, promjenjiva znanja. Razvijanje takmičarskog duha kroz razne oblike takmičenja učenika takođe mogu biti dobar primjer rada NVO u školama.Strukovna udruženja nastavnika u dijelu identifikacije i rada sa darovitim učenicima mogu dati značajan doprinos. Projekti nevladinih organizacija su važni kod cjelovitog pristupa školi, saradnju sa lokalnom zajednicom i osmišljavanju i realizovanju akcija koja utiču na bolje i sugurnije okruženje. Omogućiti pobjednicima državnih takmičenja da svoja znanja i kompetencije odmjere na sličnim takmičenjima u regionu i širom Evrope Omogućiti sastavni dio pripreme za takmičenja i pripreme za međunarodna takmičenja.  | Broj realizovanih projekata usmjerenih ka potencijalno darovitim i darovitim učenicima **INDIKATOR:** % realizovanih projekata u odnosu na ukupno prijevaljen brojBroj darovitih učenika koja su uključena u projekte odnosno programe u odnosu na ukupan broj djece u školama**INDIKATOR:** % uključene talentovane djece u realizaciju projekata u odnosu na ukupna broj djece u sistemu obrazovanjaEfekti projekata koji se odnose na unapređenje stanja **INDIKATOR:** % povećanja znanja učenika kroz razne vidove testova i ocjena na kraju kalsifikacionih perioda mjeren na osnovu prosječnih ocjena prije i nakon realizovanih aktivnosti predviđenih projektom. Održivost aktivnosti, odnosno omogućavanje stalnog organizovanja školskih i međuškolskih takmičenja**INDIKATOR:** % povećanja vannastavih aktivnosti u školama u toku školske godineBroj razrađenih i implementiranih programa za darovite učenike po pojedinim oblastima darovitosti**INDIKATOR:** % implementiranih programa u odnosu na već postojećeBroj sprovedenih igraonica, radionica, ljetnih škola, kampova, škola kreativnog izražavanja, takmičenja, istraživačkih projekata i projektnih zadataka, manifestacija, festivala, takmičenja; **INDIKATOR:** % povećanja ovih aktivnosti u odnosu na prethodnu školsku godinu.Broj uspostavljenih mehanizama saradnje sa stručnjacima iz oblasti interesovanja učenika (npr. poslovnim sektorom); **INDIKATOR:** % povećanja sponzorstava poslovnog sektora za talentovanu djecu u odnosu na prethodnu godinu. | Izvještaji nevladinih organizacija koje realizuju projkete finansirane od strane Ministarstva prosvjetePressclipping NVO-aEvaluacija projektaIzvještaji školaInterna evaluacija školeEksterna evaluacija Zavoda za školstvo |

1. **OSTVARIVANJE STRATEŠKIH CILJEVA**
	1. Navesti ključne strateške ciljeve iz sektorske nadležnosti čijem će ostvarenju u 2021. godini doprinijeti projekti i programi nevladinih organizacija.

|  |  |
| --- | --- |
| Strateški cilj(evi) čijem ostvarenju će doprinijeti javni konkurs za projekte i programe nevladinih organizacija u 2021. godini | Način na koji će javni konkurs za projekte i programe nevladinih organizacija doprinijeti ostvarenju strateških ciljeva (ukratko opisati) |
| Strateški ciljevi čijem ostvarenju će doprinijeti javni konkurs za projekte i programe nevaldinih organizacija u 2021. godini su sljedeći:1. Motivacija učenika za dodatna znanja i metode kreativnog rada za sticanje primjenljivih i trajnih znanja
* Osmišljavanje kreativnih načina rada sa talentovanom djecom u cilju povećanja motivacije za usavršavnje znanja.
1. Unapređenje znanja darovitih učenika i kontinuirano promovisanje njihovog značaja
* Aktivnosti koje će biti usmjerene na unapređenje znanja talentovanih učenika, kao i aktivnosti koje će biti usmjerene na promociju najboljih u sistemu obrazovanja u Crnoj Gori.
1. Obezbjeđivanje permanentnog praćenja i unapređivanja kvalieta obrazovno-vaspitnog procesa u školama usmjerenog na postignuća darovitih učenika
* Aktivnosti koje se odnose na praćenje i unapređivanje kvaliteta procesa, sa naglaskom na organizacije koje okupljaju prosvjetne radnike, učenike i studente.
1. Unapređenje kvaliteta takmičenja primjenom raznih oblika provjere znanja i vještina
* Aktivnosti usmjerene na organizaciju takmičenja, kao i pripremu talentovanih učenika za takmičenja.
1. Poboljšanje rezultata naših učenika
* Aktivnosti koje će biti usmjerene na rad sa talentima u manjim grupama djece u cilju efektivnijeg usvajanja novih i dodatnih zananja iz pojedinih oblasti sa naglaskom na oblasti koje su relevanstne na PISA istraživanja u cilju postizanja boljih rezultata naših učenika.
 | 1.1. Unaprijediti vannastavne i slobodne aktivnosti, sekcije, takmičenja, festivale, manifestacije, radionice i slično. 1.2. Unaprijediti podršku nadarenim učenicima kako bi se unaprijedila njihova kreativnost i interesovanja za specifične oblasti.2.1. Promovisati i unapređivati raznovrsne oblike saradnje škole, zajednice i roditelja. 2.2. Kontinuirano promovisati znanja darovitih učenika i njihov značaj. 3.1. Kontinuirano realizovati i usavršavati programe za podršku sveobuhvatnom razvoju djece sa naglaskom na darovitu djecu.3.2. Unaprijediti razvoj kreativnosti, kompetencija, talenata (iz prirodnih i društvenih nauka, digitalne pismenosti, umjetnosti i slično). 4.1 Pored obaveznih testova znanja, uvesti praktičnu provjeru znanja u laboratorijama, naučnim kampovima, usmene provjere i sl...5.1Organizovati kontinuiranu pripremu takmičara za međunarodna takmičenja znanja5.2. Organizovati veći broj takmičenja u državi.5.3. Obezbijediti veće učešće učenika na međunarodnim takmičenjima kroz konstantnu stimulaciju darovitih učenika. |

1. **JAVNI KONKURSI ZA FINANSIRANJE PROJEKATA I PROGRAMA NVO - DOPRINOS OSTVARENJU STRATEŠKIH CILJEVA IZ SEKTORSKE NADLEŽNOSTI MINISTARSTVA**
	1. Navesti javne konkurse koji se predlažu za objavljivanje u 2021. godini u cilju doprinosa ostvarenju strateških ciljeva iz sektorske nadležnosti (iz tačke 3.1.), uz prijedlog potrebnih iznosa. Ukoliko postoji mogućnost preklapanja s javnim konkursima iz nacionalnih, sredstava EU ili drugih vanjskih fondova iz nadležnosti neke druge institucije, navesti s kojim organom je potrebno koordinirati oblasti finansiranja.

|  |  |  |
| --- | --- | --- |
| Naziv javnog konkursa  | Iznos koji se planira | Drugi donatori s kojima je potrebno koordinirati oblasti finansiranja |
| Da talenat nađe put | 215.000 |  |

* 1. Navesti ko su predviđeni glavni korisnici projekata i programa koji će se finansirati putem javnog konkursa. Ukratko navesti glavna obilježja svake grupe korisnika, njihov broj i njihove potrebe na koje projekti i programi treba da odgovore u 2019. godini.

|  |
| --- |
| Opis glavnih grupa korisnika, njihov broj i potrebe |
| Direktni korisnici:163 osnovne škole (matične ustanove);50 srednjih škole;15 umjetničkih škola.Oko 68.000 učenika u osnovnim školama, **od čega je minimum 5 % talentovane djece, odnosno 3.400 učenika**;Oko 30.000 učenika u srednjim školama, **od čega je minimum 5 % talentovane djece, odnosno 1.500 učenika**;Oko 5.000 učenika u umjetničkim školama, **od čega je minimum 10 % talentovane djece, odnosno 500 učenika**. -Strukovna udruženja nastavnika (udruženje pedagoga, udruženje psihologa, udruženje matematičara, udruženje fizičara, udruženje istoričara, udruženje prof.stranih jezika, muzičke i likovne kulture, itd., kao i nevladine organizacije koje okupljaju nastavnike, učenike i studente).  |

* 1. Navesti očekivani ukupni broj ugovorenih projekata, odnosno ugovora koji se planira zaključiti s nevladinim organizacijama na osnovu javnog konkursa.

|  |
| --- |
| Očekivani broj projekata koji se planira finansirati / broj ugovora koje se planira zaključiti s NVO |
| Naziv javnog konkursa**Partnerstvo sa NVO za unapređenje kvaliteta obrazovanja**Podoblast: Doprinos NVO za podršku darovitim učenicima.  | Očekivani broj prijava je oko 85, dok se očekuje sklapanje ugovora za finansiranje najviše 20 projekata. |

* 1. Navesti najviši i najniži iznosi finansijske podrške koju će biti moguće ostvariti na osnovu pojedinačnog javnog konkursa navedenog u tački 4.1.

|  |
| --- |
| Naziv javnog konkursa: |
| Najniži iznos finansijske podrške koju će biti moguće ostvariti na osnovu javnog konkursa: 7.000 EURA | Najviši iznos finansijske podrške koju će biti moguće ostvariti na osnovu javnog konkursa: 17.000 EURA |

**NAPOMENA:** stavom 4 člana 32ž Zakona o NVO, definisano je: ***“Ukupan iznos sredstava koja se na osnovu javnog konkursa mogu dodijeliti nevladinoj organizaciji za finansiranje projekta, odnosno programa, ne može preći 20% od ukupno opredijeljenih sredstava koja se raspodjeljuju na osnovu tog konkursa.”***

1. **KONSULTACIJE SA ZAINTERESOVANIM NEVLADINIM ORGANIZAICJAMA**
	1. Navesti na koji način je u skladu sa važećim propisima obavljen proces konsultovanja NVO u procesu pripreme sektorske analize.

|  |  |  |
| --- | --- | --- |
| Metoda konsultacija (npr. web, email, konsultativni sastanak, itd.) | Datumi sprovedenih konsultacija | Naziv NVO koje su učestvovale u konsultacijama |
|  |  |  |

1. **KAPACITETI ZA SPROVOĐENJE JAVNOG KONKURSA**
	1. Navesti broj službenika/ica i spoljnih saradnika koji će biti zaduženi za sprovođenje javnog konkursa i praćenje realizacije finansiranih projekata i programa nevladinih organizacija (uključujući najmanje jednu terensku posjetu, prilikom koje će se provjeravati izvršavanje ugovornih obaveza, namjensko trošenje sredstava, te postizanje rezultata planiranih javnim konkursom i odobrenim projektom/programom).

|  |  |  |
| --- | --- | --- |
| Naziv javnog konkursa | Broj službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija  | Imena službenika/ica zaduženih za sprovođenje javnog konkursa i praćenje finansiranih projekata i programa nevladinih organizacija |
| **Konkurs za finansiranje projekata/programa nevladinih organizacija za oblast podrška darovitim učenicima**  | 3 | Borjan RadovićVesna GajevićVladimir Lončar |

**Ovjera ministra:**

|  |  |  |  |  |
| --- | --- | --- | --- | --- |
|  | **Prof. dr Vesna BRATIĆ** |  |  |  |
|  | Ime i prezime | M.P. | Potpis |  |